
           Nr.23/17/2005
BIROUL PERMANENT

AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.137/2004 referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii, transmis, în procedură de urgenţă, cu adresa nr.P.L.-x 26 din 14 februarie 2005, înregistrată la comisie sub nr.23/17 din 15 februarie 2005.



Potrivit prevederilor art.75 din Constituţie şi ale art.86 alin.(3) pct.1 din Regulamentul Camerei Deputaţilor, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

           Nr.23/17/2005
RAPORT

asupra proiectului de Lege privind aprobarea Ordonanţei de urgenţă a Guvernului nr.137/2004 referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.137/2004 referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii, transmis cu adresa nr.P.L.x-26 din 14 februarie 2005, înregistrată la comisie sub nr.23/17 din 15 februarie 2005.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Senatul a adoptat proiectul de lege în şedinţa din 7 februarie 2005, cu respectarea prevederilor art.76 alin.(2) din Constituţia României, republicată.



Consiliul Legislativ a avizat favorabil proiectul de lege cu avizul nr.2023/10.12.2004.



Ordonanţa de urgenţă a Guvernului are ca obiect de reglementare unele măsuri privind utilizarea profitului pentru crearea de fonduri necesare finanţării obiectivelor cuprinse în Strategia proprie de dezvoltare a societăţii, inclusiv în programele prioritare din proiectul „Nabucco”, în alte cooperări şi în Programul de dezvoltare a Sistemului naţional de transport al gazelor naturale pentru alimentarea cu gaze naturale a unor localităţi în perioada mai 2004 – noiembrie 2005, aprobat prin Ordonanţa de urgenţă a Guvernului nr.33/2004, aprobată prin Legea nr.322/2004 precum şi reducerea considerabilă a costurilor investiţiilor ca o consecinţă a diminuării ponderii creditelor prin utilizarea de surse proprii de finanţare.


Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 16 februarie 2005.



La dezbateri au participat invitaţi din partea Ministerului Economiei şi Comerţului: doamna Rodica Dumitriu – consilier al ministrului, domnul Corneliu Condrea – director general adjunct şi din partea Ministerului Finanţelor Publice: doamna Ileana Stoinea – director.


În urma dezbaterilor, membrii comisiei au hotărât, în unanimitate, să supună plenului Camerei Deputaţilor, spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.137/2004 referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii, cu amendamente admise.



La lucrările comisiei au fost prezenţi 22 de deputaţi din cei 24 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.
A M E N D A M E N T E    A D M I S E
	Nr.

crt.
	Textul OUG nr.137/2004
	Text adoptat de Senat
	Amendamente admise
Autorul
	Motivaţia susţinerii



	0
	1
	2
	3
	4

	1.
	
	Titlul legii

LEGE

privind aprobarea Ordonanţei de urgenţă a Guvernului nr.137/2004 referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii


	Nemodificat
	


	0
	1
	2
	3
	4

	2. 
	
	Articol unic. – Se aprobă Ordonanţa de urgenţă a Guvernului nr.137 di 14 decembrie 2004 referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii, publicată în Monitorul Oficial al României, Partea I, nr.1268 din 29 decembrie 2004, cu următoarea modificare:
	Articol unic. – Se aprobă Ordonanţa de urgenţă a Guvernului nr.137 di 14 decembrie 2004 referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii, publicată în Monitorul Oficial al României, Partea I, nr.1268 din 29 decembrie 2004, cu următoarele modificări:

	

	3. 
	Titlul ordonanţei de urgenţă
ORDONANŢĂ DE URGENŢĂ

referitoare la unele măsuri privind utilizarea profitului Societăţii Naţionale de Transport Gaze Naturale „Transgaz” S.A. pentru finanţarea unor obiective majore de investiţii

	Nemodificat
	Nemodificat
	

	4. 
	Art. 1. - Prin derogare de la prevederile art. 1 alin. (1) lit. f) din Ordonanţa Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr. 769/2001, cu modificările ulterioare, Societatea Naţională de Transport Gaze Naturale "Transgaz" - S.A. va reţine şi va utiliza sumele datorate Oficiului Participaţiilor Statului şi Privatizării în Industrie ca dividende pe anul 2004 pentru finanţarea investiţiilor privind modernizarea precum şi dezvoltarea infrastructurii de transport a gazelor naturale, care fac parte din domeniul public al statului, după deducerea impozitului pe dividende. 


	Nemodificat
	1. Articolul 1 se modifică şi va avea următorul cuprins:
„Art. 1. - Prin derogare de la prevederile art. 1 alin. (1) lit. f) din Ordonanţa Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr. 769/2001, cu modificările şi completările ulterioare, Societatea Naţională de Transport Gaze Naturale "Transgaz" - S.A. va reţine şi va utiliza sumele datorate Oficiului Participaţiilor Statului şi Privatizării în Industrie ca dividende pe anul 2004 pentru finanţarea investiţiilor privind modernizarea, precum şi dezvoltarea infrastructurii de transport al gazelor naturale, prevăzute în Ordonanţa de urgenţă a Guvernului nr.33/2004 privind aprobarea Programului de dezvoltare a Sistemului naţional de transport al gazelor naturale pentru alimentarea cu gaze a unor localităţi în perioada mai 2004 – noiembrie 2005, aprobată cu modificări prin Legea nr.322/2004 şi în proiectul „Nabucco”, care fac parte din domeniul public al statului, după deducerea impozitului pe dividende.” 

Dep.Ioan Bivolaru – PSD


	Pentru a evita utilizarea profitului pentru finanţarea altor obiective de investiţii, considerate majore la un moment dat.

	5. 
	Art. 2. - Prevederile art. 1 se aplică şi pentru dividendele aferente exerciţiului financiar al anului 2003 constituite, cuvenite şi nevărsate Oficiului Participaţiilor Statului şi Privatizării în Industrie până la data intrării în vigoare a prezentei ordonanţe de urgenţă. 


	Nemodificat
	Nemodificat
	

	6. 
	Art. 3. - Prevederile prezentei ordonanţe de urgenţă se supun de către Societatea Naţională de Transport Gaze Naturale "Transgaz" - S.A. spre notificare Consiliului Concurenţei, în condiţiile legii. 


	Articolul 3 va avea următorul cuprins:

„Art. 3. - Prevederile prezentei ordonanţe de urgenţă se supun de către Ministerul Economiei şi Comerţului, spre notificare, Consiliului Concurenţei, în vederea evaluării măsurilor în condiţiile legii.”


	Nemodificat
	


                                          PREŞEDINTE,                                                             SECRETAR,
                                       Dan Ioan Popescu                                                           Aurelia Vasile
Consilier,

Silvia Vlăsceanu

